Manufaa ya kilimo

MANUFAA YA KILIMO KATIKA KUIMARISHA UCHUMI NCHINI 

Kutokana na kilimo, nchi ya Kenya imeweza kuimarika kwa njia zifuatazo:  

Kubumiwa kwa nafasi za ajira nchini. 
Watu wameweza kujiajiri wenyewe kwa kujishugulisha na kilimo aina ainanti. Hawa hufanya kazi katika mashamba yao na kujipa riziki. Wapo watu wengine ambao hufanya kazi katika viwanda mbalimbali vinavyotegemea kilimo kama vile viwanda vya kusaga mahindi, sukari na viwanda vya maziwa. Watu hawa hulipa kodi kwa nchi na hivyo nchi hurmarika kiuchumi.

Kuimarika kwa miundo msingi nchini. 
Miundo msingi kama vile barabara na reli imebuniwa ili kusafirisha bidhaa za kilimo kwenye viwanda mbali mbali na pia kusafirisha bidhaa zilizokamilika na zilizo tayari kwa matumizi kutoka viwandani hadi sokoni. Pia usafiri wa ndege ambao hutumiwa hasa kusafirisha maua kutoka nchini hadi nchi za ng'ambo umeimarishwa na teknolojia ya kisasa. Kupitia haya, nchi inazidi kuimarika kila uchao. 

Pesa za kigeni. 
Bidhaa za kilimo kama vile maua, matunda, sharubati na nyama husafirishwa hadi mataifa ya kigeni. Nchi ya Kenya hupokea pesa za kigeni kutokana na bidhaa hizi. Pesa hizi hutumiwa kuimarisha huduma za afya, elimu na miundo msingi nchini. 

Kupitia kilimo, nchi ya Kenya imeweza kujitegemea na kujitosheleza kwa chakula. Hii imesaidia serikali kutumia pesa ambazo ingetumia kuagiza chakula kutoka mataifa ya kigeni kuimarisha nchi. 

Kilimo kimehakikisha kuwa kuna matumizi bora ya rasilimali za nchi kama madini, maji na misitu. Maji kwa mfano hutumiwa katika unyunyizaji wa mashamba ya vyakula. Misitu hutumiwa kusafisha mazingira.

Kilimo kimeimarisha nyanja ya utafiti nchini ili kuhakikisha kuwa kuna mbegu zinazotoa mazao mengi na mifugo wenye faida nyingi kwa wakulima. Hii husaidia pia katika kujua mbegu ambazo hunawiri na kufanya vyema katika sehemu mbali mbali za nchi. 

Kilimo hufanya vyema nchini na hivyo kimewavutia wawekezaji kutoka mataifa ya kigeni ambao wamewekeza humu nchini kwa kupanda vyakula, kufuga mifugo na pia upanzi wa maua hasa kule Naivasha. Wawekezaji hawa wameweza kutoa nafasi za kazi kwa vijana nchini na hivyo kuimarisha uchumi wa nchi na kuleta maendeleo. 



Kuchipuka kwa viwanda nchini 
Bidhaa za kilimo hutumiwa viwandani katika kutengeneza bidhaa na vitu vya thamani. Hii imesababisha kuzuka kwa viwanda vinavyohusika na hivyo kuimarisha nch kiuchumi.